APROBACIÓN DEFINITIVA DA ORDENANZA FISCAL REGULADORA DA TAXA POLA UTILIZACIÓN DE INSTALACIÓNS DEPORTIVAS MUNICIPAIS DO CONCELLO DE COTOBADE
ADMINISTRACIÓN LOCAL — Municipal — Cotobade (Ordenanzas e Regulamentos, 21/01/2016)

O pleno do Concello de Cotobade en sesión ordinaria de data de 26 de novembro de 2015 aprobou provisoriamente a aprobación da Ordenanza Fiscal reguladora da Taxa pola utilización das instalacións deportivas municipais do Concello de Cotobade ( BOP nº 232 de 01 de decembro de 2015 ) rematado o prazo de exposición ao público sen presentarense reclamacións elévase a definitivo o acordo provisional e en cumprimento do establecido co artigo 17.3 e 17.4 do RDL 2/2004, de 5 de marzo, polo que se aproba o Texto Refundido da Lei de Facendas Locais Reguladoras das Facendas Locais, publícase o texto íntegro da aprobación definitiva da ORDENANZA FISCAL REGULADORA DA TAXA POLA UTILIZACION DE INSTALACIONS DEPORTIVAS MUNICIPAIS DO CONCELLO DE COTOBADE co seguinte contido: En uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade con o disposto nos artigos 15 a 27 e 57 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, este Concello establece a “ Taxa por Utilización das Instalacións Deportivas Municipais do Concello de Cotobade “ que rexerase tanto por a presente Ordenanza Fiscal e demais normativa de aplicación, as normas da cal atenden ao prevido no artigo 57 e concordantes do citado Real Decreto Lexislativo 2/2004. Constitúe o feito impoñible da taxa a actividade administrativa desenvolvida como consecuencia da utilización por persoas físicas ou xurídicas, calquera que sexa a súa clase, das instalacións deportivas de carácter municipal, incluída a utilización do equipamento e accesorios correspondentes. Son suxeitos pasivos da presente taxa, a título de contribuínte, as persoas físicas ou xurídicas así como as entidades a que se refiere o artigo 35.4 da Lei Xeral Tribuataria eo artigo 23 do do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, que utilicen ou disfruten das instalacións deportivas de carácter municipal. Non se prevén exencións nin bonificacións na presente Ordenanza, agás as previstas expresamente en normas de rango legal. Primeiro.— A cota tributaria determinarase por aplicación do seguinte Cadro de Tarifas: 1.—Actividades en pista cuberta dos PAVILLONS MUNICIPAIS DE CARBALLEDO E TENORIO.2.—Actividades no CAMPO DE FUTBOL MUNICIPAL DE HERBA SINTETICA DE AS EXTREMAS Aos efectos do cálculo da tarifa con utilización de luz eléctrica, fixanse os seguintes períodos para o funcionamento de luz artificial: 3.—Utilización dos pavillóns para espectáculos ou actos extradeportivos: 300,00 €/día 4.—Publicidade estática nas instalacións deportivas municipais. A instalación de carteis publicitarios nas instalacions deportivas municipais estarán gravados cunha taxa de 100,00 € /ano. Os carteis serán realizados en canto a dimensións e materiais coas características que regulamentariamente determine o Concello de Cotobade. Os gastos de deseño e instalación dos carteis serán en todo caso por conta do solicitante da ocupación correspodente.1. Devengarse a Taxa e nace a obriga de contribuír dende que se inicie a prestación do servizo mediante a solicitude de reserva da instalación, a autorización de reserva ou a autorización para a prestación de calquera outros servizos que se atopen establecidos e tipificados na presente Ordenanza.2. Consonte ao disposto no artigo 27 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, o importe da taxa regulada na presente Ordenanza esixirase en réxime de autoliquidación, debendo aboarse previamente antes de presentar a solicitude ou iniciar o aproveitamento.3. A cobranza da taxa efecturase segundo os casos, mediante ingreso nas arcas municipais, ingreso a través de entidade colaboradora correspondente utilizando os medios de pagamento e os prazos que sinala a Lei Xeral Tributaria e normas ditadas no seu desenvolvemento. Asemade o cobro da taxa, previa autorización da utilización da instalación, poderase efectuar directamente nas instalacións deportivas aboando o importe correspondente ao encargado dos pavillóns coa entrega ao usuario do correspondente recibo numerado. As cantidades cobradas nas instalacións deportivas ingresaranse na Tesoureria municipal previa formalización do correspondente mandamento de ingreso ao que se unirá a relación de suxeitos pasivos indicando dia, hora e importe autoliquidado.4. Con carácter xeral, o importe da taxa non poderá ser devolto máis que no caso de non se levar a cabo a utilización da instalación autorizada e sempre por causas non imputables ao suxeito pasivo.1. Cando a utilización das instalacións leve aparellado a destrución ou deterioración destas, o beneficiario, sen prexuízo do pagamento da taxa, estará obrigado ao reintegro do custo total dos respectivos gastos de reconstrución ou reparación ou, se os danos fosen irreparables, ao abono dunha indemnización en contía global ao valor dos bens destruídos ou ao importe da deterioración dos danos. Nestes casos, cando a destrución ou deterioración das instalacións sexa inherente ao uso solicitado, o beneficiario estará obrigado ao depósito previo do importe correspondente. En aqueles casos en que tal destrución ou deterioración sexa por consecuencia do mal uso destas, a unidade de patrimonio municipal instruirá expediente independente en orde ao requirimento ao beneficiario dos custos ou indemnizacións a que se fixo referencia no parágrafo anterior. En todo caso, será o suxeito pasivo da taxa o obrigado a facer fronte ante o Concello dos custos ou indemnizacións que procedan, independentemente da súa repercusión, mediante os medios xurídicos que procedan, á persoa ou persoas que ocasionaran a destrución ou a deterioración das instalacións.2. En todo o relativo á cualificación de infraccións tributarias, así como das sancións que por estas correspondan en cada caso, estarase ao disposto nos artigos 181 e seguintes da Lei Xeral Tributaria e na normativa regulamentaria ditada en desenvolvemento desta última. Os centros docentes públicos de Cotobade no horario lectivo dos mesmos e os clubes deportivos municipais e asociacions municiapis sen ánimo de lucro inscritas con tal carácter no Rexistro Municipal de Asociacions non estarán obrigadas ao aboamento das tarifas do artigo 5 relativo a utilizacións das instalacións deportivas municipais para adestramentos, competicións federadas e actividades socioculturais. En todo caso estas entidades deberán dar cumprimento ao disposto no Regulamento de utilización das instalacións deportivas municipais do Concello de Cotobade publicado no BOP nº131 de 12 de xullo de 2010. A partir da aplicación da presente Ordenanza Fiscal, quedan derrogadas cantas disposicións de igual ou inferior rango opóñanse ao disposto nesta, e en particular a Ordenanza reguladora da taxa pola utilización de instalacións deportivas e outros servizos análogos publicada definitivamente no BOP nº 50 de 13 de marzo de 2000. A presente Ordenanza Fiscal entrará en vigor o día da súa publicación no Boletín Oficial da Provincia, e será de aplicación a partir do día da publicación permanecendo en vigor ata a súa modificación ou derrogación expresas. “ Contra o presente acordo, conforme ao artigo 19 do Real Decreto Lexislativo 2/2004, de 5 de marzo, polo que se aproba o Texto Refundido da Lei de Facendas Locais Reguladoras das Facendas Locais, os interesados poderan interpor recurso contencioso administrativo, no prazo de dous meses contados partires do día seguinte ó da publicación deste anuncio no Boletín Oficial da Provincia. En Cotobade a 11 de xaneiro de 2016.—O Alcalde, Jorge Cubela López.